Þann 8. nóvember opnaði Vatnajökulsþjóðgarður nýjan fræðslustíg á Kirkjubæjarklaustri . Stígurinn er í raun jarðfræðileikur sem tengir þátttakendur við jarðfræðileg fyrirbæri í nágrenni hans , eins og Lakagíga , Eldgjá og Lómagnúp og fjallar um áhrif heita reitsins og jökulhlaupa , svo eitthvað sé nefnt . Stígurinn liggur á milli gestastofunnar og sundlaugarinnar og er fullur af skemmtilegum áskorunum og upplýsingum . Undanfarin ár hefur stígurinn verið í vinnslu og þakkar þjóðgarðurinn öllum sem lögðu hönd á plóg sérstaklega Vinum Vatnajökuls og SASS , Samtökum sunnlenskra sveitarfélaga sem styrktu gerð stígsins . Opnun stígsins var einnig framlag Vatnajökulsþjóðgarðs til dagskrár Uppskeru - og þakkarhátíðar í Skaftárhreppi , sem var sett í gærkvöldi og stendur alla helgina . Nemendur Kirkjubæjarskóla aðstoðuðu við opnunina og við færum þeim okkar bestu þakkir fyrir . Eins viljum við þakka starfsfólki skólans og áhugasömum foreldrum sem mættu galvaskir til leiks og hjálpuðu okkur að gera þetta að skemmtilegri samverustund . Sérstakar þakkir fær Skúli Jónssons fyrir sitt óborganlega framlag við gerð stígsins . Frá opnun stígsins við Skaftárstofu á Kirkjubæjarklaustri